**FMLSZ**

**UTÁNPÓTLÁS TEREMLABDARÚGÓ TORNA**

**VERSENYKIÍRÁS 2023.**

1. **A verseny célja:**

A téli időszakban játéklehetőség biztosítása.

1. **A verseny rendezője:**

MLSZ Fejér Megyei Igazgatóság

**Versenybizottság:**

Schneider Béla

 Bíró Zsolt

 Szűcs Csaba

 Földi József

Fésű Péter

1. **A rendezvény időpontjai:**

 2023. január 21.- január 22. szombat, vasárnap 8.30 – 18.00

1. **Verseny helyszíne:**

 FŐNIX Sportcsarnok, 8000 Székesfehérvár, Gombócleső út

1. **A verseny résztvevői:**

Az MLSZ FMI tagjai, amelyek a nevezéssel elfogadják a tornán való részvétel feltételeit. A tornán csak az egyesületek igazolt játékosai vehetnek részt.

**Korosztályok:**

U-13 2010.01.01. – 2012.12.31. között születettek

U-16 2007.01.01. – 2009.12.31. között születettek

U-19 2004.01.01. – 2006.12.31. között születettek

1. **Nevezés:** Írásban a fejer@mlsz.hu címen

**Nevezési határidő: 2023. 01.11.** illetve a tervezett 16-os csapatlétszámok beteltéig

**Nevezési díj: 10.000.- Ft/csapat** (Nevezéssel kérjük utalni: 11707024-20480772)

1. **A verseny lebonyolítása:**

A tornán a csapatokat korosztályonként csoportokba soroljuk. A csoportokban körmérkőzéses rendszerben játszanak a csapatok. A csoportok 1-2. helyezettjei továbbjutnak a középdöntőbe, majd kieséses rendszerben játszanak a helyezésekért.

A csoportmérkőzéseken a csoportok helyezési sorrendjét a mérkőzésen megszerzett pontok összege határozza meg. Győzelemért 3 pont, döntetlenért 1 pont, vereségért 0 pont jár.

 **Azonos pontszerzés esetén az alábbi sorrend dönt:**

 - több győzelem

 - gólkülönbség

 - több rúgott gól

 - egymás ellen játszott mérkőzés eredménye

 - sorsolás

A középdöntőben és a helyosztó mérkőzéseken, döntetlen esetén a továbbjutást 3-3 büntetővel kell eldönteni. Büntetőt a mérkőzésre benevezett játékosok mindegyike rúghat. Ha az első körben nem dől el a továbbjutás, a kupaszabályok szerint kell folytatni az első hibáig.

**8. Játékszabályok:**

1. A mérkőzések játékideje a selejtező csoportokban 1 x 18 perc, a középdöntőkben és a helyosztókon 2 × 10 perc
2. A kapu mérete 4 x 2 méter, a pálya mérete 21,20 x 41,50 m. oldalt palánkkal.
3. A büntetőrúgást 9 m-ről kell elvégezni.
4. A kapuelőtér: a kapufáktól mért 6 m-es terület.
5. Játékost cserélni csak a kijelölt cserezónában, folyamatosan a saját térfélen lehet.
6. Az alapvonalat elhagyott labdát a kapus kirúgással, vagy kidobással hozza játékba. Az így játékba hozott labda az ellenfél térfelére csak úgy kerülhet, ha a labda előbb lepattant a saját térfelén, oldalpalánkon, vagy valamelyik játékos még azon a térfélen hozzáér. A játék közben megfogott labdát a kapus átdobhatja az ellenfél térfelére.
7. Ha a kapusról a labda az alapvonalon túlra kerül, szögletet kell ítélni.
8. Hazaadás nagypályás szabályok szerint.
9. A büntetőterületen kívül a kapus mezőnyjátékosnak tekintendő és akár gólt is rúghat.
10. Az oldalpalánkon túlra jutott labda játékba hozatala bedobással, vagy lábbal és laposan engedélyezett.
11. Berúgásból közvetlenül gólt nem lehet elérni.
12. Szögletnél, oldalberúgásnál, illetve szabadrúgásnál a letett labdától minimum 3 méterre kell állnia az ellenfél játékosának.
13. A becsúszás semminemű formája nem megengedett!
14. A tornán csak sima illetve hernyótalpas cipőben lehet játszani.
15. Játékos létszám: 5 + 1 fő + 10 fő csere = 16 fő
16. A játékvezető sárga és piros lapot alkalmaz. Sárga lap esetén a vétkes játékosnak 2 percre el kell hagynia a játékteret. Piros lap esetén a kiállítás végleges. A piros lappal kiállított játékos helyére 5 perc után cserejátékos beállhat. A végleg kiállított játékos automatikusan nem játszhat a következő mérkőzésen, de a Versenybizottság az eset súlyosságától függően hosszabb eltiltást is adhat.
17. A verseny lebonyolításával kapcsolatos, a jelen versenykiírásban nem szereplő kérdésekben a Labdarúgás Szabálykönyve előírásait kell betartani.

**9. Díjazás:**

A korosztályok helyezettjei oklevél és serleg díjazásban részesülnek. Különdíjazásban részesül a torna válogatottja (6-6 fő). Különdíjazottak csak a középdöntőbe került csapatok játékosaiból kerülhetnek ki.

**10. A rendezvény költségei:**

A rendezés-lebonyolítás költségeit a rendezők fedezik.

Az utazási költségeket a nevezési díjakat résztvevő csapatok maguk viselik.

**11. Egyebek:**

 Túlkoros játékos nem szerepeltethető.

Az egyesületi igazolás (tagkönyv) szolgál igazolásul, melyet érvényes sportorvosi engedéllyel együtt a Versenybizottságnak be kell mutatni a torna megkezdése előtt.

A torna lebonyolítása kevesebb jelentkező esetén módosulhat.

A torna sorsolásáról 2023. január 16-ig értesítjük a csapatokat.

Székesfehérvár, 2022. november 24.